Okresná prokuratúra Kežmarok 
Michalská 2493/8A, 060 01 Kežmarok 1 	

Sp. zn. : Pv 668/12/7703	Kežmarok, 26.5.2014
EEČ : 2-56-60-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Kežmarok
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 14.2.2014, spisová značka Pv 668/12/7703, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v y s l o v u j e m , že obvinený XXXXX, trvale bytom Toporec č. 165, okres XXXXX, sa v skúšobnej dobe stanovenej pri podmienečnom zastavení trestného stíhania, na základe rozhodnutia prokurátora Okresnej prokuratúry v Kežmarku sp.zn. Pv 668/12-3 zo dňa 18.12.2012     o s v e d č i l .

Uznesením prokurátora Okresnej prokuratúry XXXXX zo dňa 14.2.2014, spisová značka Pv 668/12/7703, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
         Uznesením prokurátora Okresnej prokuratúry v Kežmarku sp. zn. Pv 668/12-3   zo dňa 18.12.2012, ktoré nadobudlo právoplatnosť dňa 11.1.2013, bolo rozhodnuté o podmienečnom zastavení trestného stíhania podľa § 216 ods.1 Trestného poriadku proti obvinenému  XXXXX. Trestnej činnosti sa dopustil na tom skutkovom základe, že dňa 8.9.2012 v dopoludňajších hodinách vošiel za účelom krádeže do lesného porastu v katastrálnom území obce Toporec, okres XXXXX, patriacemu XXXXX, nar.  XXXXX, trvale bytom Horber str. 21, Bondorf 711 46, Nemecko, kde z miesta v lesnom poraste  bez príslušného povolenia na parcele č. 6355, zapísanej v liste vlastníctva č. 1179 ako lesný pozemok, ukradol tam voľne položenú drevnú hmotu Vŕby rakyty (Salix caprea), o priestorovom rozmere nákladu, dĺžka 190 cm, výška 125 cm a šírka 100 cm, rôznej hrúbky, priestorového objemu 2,375 m3, ktoré drevo si viezol z lesa na osobnom motorovom vozidle Nissan 4x4 Pick Up, evidenčného čísla TN 985 AE, do miesta svojho trvalého bydliska, kde drevo chcel použiť ako palivo do domácnosti, pričom bol prichytený hliadkou polície a touto krádežou menovaný spôsobil škodu pre XXXXX, nar. XXXXX, trvale bytom Horber str. 21, Bondorf 711 46, Nemecko, prechodne bytom XXXXX č. 71, okres XXXXX, v sume 85,50 €.

  Podľa § 216 ods.2 Trestného poriadku bola obvinenému XXXXX  stanovená skúšobná doba v trvaní 12 mesiacov, ktorá začala plynúť dňom právoplatnosti rozhodnutia o podmienečnom zastavení trestného stíhania, teda dňom 11.1.2013 a uplynula a uplynula dňom  11.1.2014.

       V zmysle ustanovenia § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším obmedzeniam a povinnostiam, prokurátor rozhodne, že sa obvinený osvedčil. Ináč rozhodne, a to aj počas skúšobnej doby, že sa v trestnom stíhaní pokračuje. O osvedčení alebo pokračovaní vydá uznesenie.
 
Ako bolo zistené, obvinený XXXXX  v priebehu skúšobnej doby viedol riadny život, nedopustil sa žiadnej protispoločenskej činnosti, z miesta trvalého bydliska je hodnotený kladne, podľa správy Okresného úradu, odbor všeobecnej vnútornej správy v Kežmarku  nebol prejednávaný v rámci priestupkového konania, z odpisu registra trestov nie je zrejmá žiadna trestná činnosť.

                Neboli  teda zistené žiadne negatívne okolnosti ohľadom osoby obvineného. Spôsobená škoda bola uhradená v plnej výške, ďalšie obmedzenia pri rozhodnutí o podmienečnom zastavení trestného stíhania uložené neboli.

       S poukazom na vyššie uvedené skutočnosti, keďže boli splnené podmienky uvedené v ustanovení § 217 ods. 1 Trestného poriadku, po uplynutí stanovenej skúšobnej doby bolo potrebné rozhodnúť o osvedčení sa obvineného XXXXX. Právoplatnosťou rozhodnutia o osvedčení sa nastávajú účinky zastavenia trestného stíhania podľa § 9 ods. 1 písm. e/ Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miloslav Veselovský
prokurátor